།རྒྱལ་ཆེན་རྣམ་ཐོས་དམར་པོ་ཉིད། །སྲིད་པའི་ཆོས་རྒྱལ་སྐུར་བསྟན་པ། །ལྷ་ཆེན་ཚངས་
306

க
6
ཀུན་མཁྱེན་རིག་འཛིན་ཆོས་ཀྱི་གྲགས་པའི་གསུང་འབུམ།
པའི་ཐུགས་དམ་བསྐང་། །ཐུགས་དམ་བསྐང་བའི་དམ་རྫས་ནི། །སྣ་ཚོགས་ཚོགས་ཀྱི་འཁོར་ལོ་
དང༌། །རོ་བརྒྱ་ལྡན་པའི་རྒྱ་ཇ་དང༌། །འབྲུ་བཅུད་བསྡུས་པ་དཔའ་བོའི་ཆང༌། །ཤ་ལ་སོགས་
པའི་བཟའ་བ་དང༌། །ཤིང་ཐོག་སྣ་ཚོགས་བཅའ་བ་དང༌། །བཅུད་ལྡན་བཏུང་བ་ཇི་སྙེད་
པས། །ལྷ་ཆེན་ཚངས་པའི་ཐུགས་དམ་བསྐང༌། །ཡ་ལད༵་བརྗིད་ལྡན་སྣ་ཚོགས་པ། །སྟོང་
ཁམས་གང་བའི་གོ་དང་མཚོན། །རྟ་དང་གླང་ཆེན་བཞོན་པའི་ཚོགས། །འབྲུ་སྣ་སྨན་དང་རིན་པོ་
ཆེ། །དར་ཟབ་རྐང་བཞི་དཀོར་ནོར་ཚོགས། །མ་ཚང་མེད་པའི་སྤྱན་གཟིགས་དང༌། །དུང་དང་
རྔ་ཆེན་པི་ཝང་དང༌། །རྫ་རྔ་ལ་སོགས་རོལ་མོའི་སྒྲ། །མཆོད་ཡོན་མེ་ཏོག་སྨྲོས་མར་མེ། །དྲི་
ཆབ་ཞལ་ཟས་སྨན་རཀྟ། །གཏོར་མ་རྒྱན་ལྡན་དང་བཅས་པས། །ལྷ་ཆེན་འཁོར་བཅས་ཐུགས་
དམ་བསྐང་། །ཚངས་པ་འཁོར་བཅས་ཐུགས་དམ་བསྐང༌། །ཆོས་རྒྱལ་འཁོར་བཅས་ཐུགས་
དམ་བསྐང༌། །ཡམ་ཤུད་འཁོར་བཅས་ཐུགས་དམ་བསྐང༌། །བསྐང་ངོ་མཆོད་དོ་ལས་མཛོད་
ཐུགས་དམ་།ང་ལ་མཆད་ད
ཅིག །ཀྱེ། གཞན་ཡང་ཐུགས་དམ་བསྐང་བ་ནི། །ལྕགས་ཀྱི་ཐོ་ཆེན་རི་ལྟར་བརྗིད། །རླུང་ཆེན་
307

འབྲི་གུང་ཕྱོགས་བཅུའི་མུན་སེལ་དཔེ་ཚོགས།
སྦུད་པ་འབྲུག་ལྟར་ལྡིར། །ར་སྐྱེས་གནམ་རུ་རླུང་ལྟར་འཚུབ། །བཟའ་བཏུང་མཐུན་རྫས་དཔག་
མེད་ཀྱིས། །དམ་ཅན་རྒྱལ་པོའི་ཐུགས་དམ་བསྐང༌། །ཨ་ཇོ་ཆེན་པོའི་ཐུགས་དམ་བསྐང༌། །ཡ་
ཇོ་ཆེན་པོའི་ཐུགས་དམ་བསྐང༌། །མགར་བ་ནག་པོའི་ཐུགས་དམ་བསྐང༌། །དགྱེས་པར་མཛོད་
ལ་ལས་སྒྲུབས་ཤིག །ཀྱེ། ཡང་གཅིག་ཐུགས་དམ་བསྐང་བ་ནི། །བཟའ་བ་སྣ་ཚོགས་རི་ལྟར་
སྤུངས། །བཏུང་བ་སྣ་ཚོགས་མཚོ་ལྟར་བསྐྱིལ། །གོན་པ་སྣ་ཚོགས་སྤྲིན་ལྟར་གཏིབས། །རང་
རང་ཡིད་མཐུན་རྫས་རྣམས་ཀྱིས། །ཕྱི་ནང་གསང་སྦས་བསྟན་སྐྱོང་དང༌། །དྲག་སྔགས་བཏགས་
ཆགས་མ་ཆགས་དང༌། །ལས་བྱེད་བསྟན་སྲུང་སྡེ་བརྒྱད་ཚོགས། །ཕོ་མོ་ཀླུ་རྒྱུད་བཞིས་བསྡུས་
པ འི། ། དྲེ ག ས་པ ་སྡེ ་བ རྒྱ ད ་འ ཁོ ར་བཅ ས་ཀྱི ། ། ཐུགས་དམ་བསྐང་ངོ་ ཕྲི ན་ལ ས་
མཛོད། །ཀྱེ། གཞན་ཡང་འདོད་ཡོན་ལོངས་སྤྱོད་རྫས། །སོ་སོར་དགྱེས་པ་ཀུན་བསྐྱེད་
པའི།
་ལས་
།མཆོད་རྫས་ཡིད་མཐུན་མཁའ་ཁྱབ་པས། །ཡུལ་ལྷ་གཞི་བདག་གནས་བདག་
དང༌། །དཀོར་བདག་འགོ་བའི་ལྷ་སྲུང་ཚོགས། །བསྐང་ངོ་གསོལ་ལོ་སྟོངས་གྲོགས་
308

ཀུན་མཁྱེན་རིག་འཛིན་ཆོས་ཀྱི་གྲགས་པའི་གསུང་འབུམ།
6
Ⓡ
མཛོད། །བདག་ལ་གནོད་པའི་འབྱུང་པོ་བགེགས། །བར་གཅོད་འཚེ་དོགས་ལ་སོགས་
པ། །གནོད་བྱེད་རྣམས་ཀྱི་མཐུན་རྫས་ཀྱིས། །བསྐང་ངོ་ཚིམས་པས་གནོད་པ་སྤོངས། །ཞི་དུལ་
སེམས་ཀྱིས་གྲོགས་མཛོད་ཅིག །ཀྱེ། ཡང་གཅིག་བསྐང་ཞིང་མཆོད་པ་ནི། །ཕ་རོལ་མི་དང་མི་
མིན་དང་། །བན་སྔགས་མུ་སྟེགས་བོན་ལ་སོགས། །རྦོད་གཏོང་མཁན་གྱིས་རྦད་པ་ཡི། །ཡེ་
ཤེས་འཇིག་རྟེན་སྲུང་མའི་ཚོགས། །སོ་སོར་གང་དགོས་དགྱེས་དགུ་ཡི། །ལོངས་སྤྱོད་འབྱོར་པ་
འདིར་མཆིས་ཀྱི། །ཁྱོད་རྣམས་འདིར་བྱོན་མཐུན་རྫས་རྣམས། །བདག་གིས་འབུལ་གྱི་དམ་སྐོང་
ལ། །ཞི་བའི་སེམས་ཀྱིས་རང་གནས་གཤེགས། །ཡང་ན་བྱད་མའི་སྟེང་དུ་སོང་། །རང་གཤེད་
ཕོབ་ལ་ཐལ་བར་རློག །རྟགས་དང་མཚན་མ་དུས་འདིར་སྟོན། །གཞན་ཡང་བདག་ཅག་འཁོར་
བཅས་ལ། །ཚེ་རབས་སྔོན་ནས་ད་ལྟའི་བར། །ལན་ཆགས་བུ་ལོན་སྟོང་འདྲིལ་
སོགས། །ཆགས་པ་འཇལ་བར་འོས་པ་ཀུན། །དེ་རིང་ཐུགས་དམ་དགྱེས་པར་སྐོང༌། །སླན་
ཆད་འཚེ་བར་མ་བྱེད་ཅིག །ཧཱུྃ་ཧྲཱིཿ བསྐང་ངོ་གསོལ་ལོ་མཆོད་དོ་ཐུགས་དམ་བསྐང༌། །དངོས་
309

འབྲི་གུང་ཕྱོགས་བཅུའི་མུན་སེལ་དཔེ་ཚོགས།
པོ་ཆོས་ཉིད་ཡངས་པའི་ཀློང་དུ་བསྐང༌། །སྣང་བ་ཡེ་ཤེས་ཆེན་པོའི་ཀློང་དུ་བསྐང༌། །གསལ་བ་
ཤེས་རབ་འབར་བའི་ཀློང་དུ་བསྐང༌། །སྡུག་བསྔལ་ཀ་དག་ཆོས་ཉིད་ཀློང་དུ་བསྐང་། །ཀུན་རྫོབ་
དོན་དམ་གཉིས་མེད་ཀློང་དུ་བསྐང་། །མཆོད་དུ་མེད་དེ་གཉིས་མེད་རོལ་པས་མཆོད། །བསྐང་
དུ་མེད་དེ་གཉིས་མེད་དག་པར་བསྐང༌། །སྦྱོར་དུ་མེད་དེ་རང་བྱུང་དབྱིངས་སུ་སྦྱོར། །བསྒྲལ་དུ་
མེད་དེ་ཟུང་འཇུག་ཆེན་པོར་སྒྲོལ། །ཡེ་སྦྱོར་ཡེ་སྒྲོལ་ཆེན་པོར་ཐུགས་དམ་བསྐང༌། །མ་ཧཱ་ས་མ་
ཡ་སིདྡྷི་ཕ་ལ་ཧཱུྃ་ཧོཿ ཞེས་བསྐངས། བཤགས་པ་བྱ་བ་ནི། ཧོཿ དྲིན་ཆེན་རྩ་བརྒྱུད་བླ་མའི་ཚོགས་རྣམས་
དང༌། །ཡི་དམ་རྒྱལ་བ་ཞི་ཁྲོའི་དཀྱིལ་འཁོར་ལྷ། །མ་སྲིང་མཁའ་འགྲོ་ཤུགས་འགྲོ་དམ་ཚིག་
ཅན། །སངས་རྒྱས་ཆོས་ཚོགས་དམ་ཅན་སྲུང་མའི་ཚོགས། །ལྷ་སྲིན་སྡེ་བརྒྱད་ཡུལ་ལྷ་གཞི་
བདག་སོགས། །དཔང་གྱུར་གསོང་པོར་བཞུགས་རྣམས་བདག་ལ་དགོངས། །བདག་ནི་འགྲོ་
དོན་བྱང་ཆུབ་སྒྲུབ་སེམས་པར། །སོ་ཐར་སྡོམ་བླངས་བྱང་ཆུབ་སེམས་མཆོག་བསྐྱེད། །སྨིན་
ལམ་དབང་ཐོབ་གྲོལ་ལམ་རིམ་པ་གཉིས། །སྒོམ་སྒྲུབ་ཉམས་སུ་ལེན་པའི་དམ་བཅས་
310

க
6
ཀུན་མཁྱེན་རིག་འཛིན་ཆོས་ཀྱི་གྲགས་པའི་གསུང་འབུམ།
དང༌། །གསང་སྔགས་རྡོ་རྗེ་མཆོག་ཏུ་དམ་མནོས་ཀྱང༌། །བྱིས་བློ་སོ་སོའི་སྐྱེ་བོ་འཁྲུལ་པའི་
སེམས། །ཉོན་མོངས་དུག་ལྔ་རང་གར་སྤྱད་པ་ཡིས། །བག་ཆགས་མཐུ་བརྟས་ངན་གཡོ་ཁྲེལ་
མེད་སེམས། །རིང་ནས་གོམས་པའི་ལས་དབང་ཤུགས་དྲག་པོས། །རྩ་བའི་བླ་མ་ལ་བརྙས་
བཀའ་བཅག་དང༌། །རྡོ་རྗེའི་སྤུན་ལ་ཁྲོ་ཞིང་འཁུ་བར་བགྱིས། །ཕ་མར་གྱུར་པའི་འགྲོ་ལ་བྱམས་
པ་སྤངས། །བྱང་ཆུབ་སེམས་མཆོག་སྨོན་འཇུག་ཡལ་བར་དོར། །རང་གཞན་གྲུབ་པའི་མཐའ་
ལ་སྨད་ཅིང་བསྐུར།
།མ་སྨིན་མི་མ་གསང་བ་གཡེལ་ཞིང་བསྒྲགས། །ཕུང་ཁམས་ལྷ་ལ་བརྙས་
ཤིང་ངལ་དུབ་སྤྱད། །སྟོང་ཉིད་དོན་ལ་སོམ་ཉི་ཐེ་ཚོམ་ཟོས། །ཞིང་བཅུ་ཚང་ལ་རྟག་ཏུ་བྱམས་
པར་བརླམས། །མིང་བྲལ་ཆོས་ལ་དེར་རྟོག་ཐ་སྙད་བཏགས། །སེམས་ཅན་དད་ལྡན་སུན་ཕྱུང་
ལོག་པར་དཀྲིས། །དམ་ཚིག་རྫས་རྣམས་ངན་རྟོག་དབང་གིས་དོར། །ཤེས་རབ་རིག་མར་སྤྱི་ཡི་
སྐྱོན་གྱིས་སྨད། །དེ་སོགས་རྩ་བའི་ལྟུང་བ་བཅུ་བཞི་ལ། །འགལ་ཉམས་གྱུར་པ་གནོང་འགྱོད་
སེམས་ཀྱིས་བཤགས། །དམ་ཚིག་མི་ལྡན་རིག་མ་བསྟེན་པ་སོགས། །ཤེས་རབ་སྟོབས་ལེན་དེ་
311

འབྲི་གུང་ཕྱོགས་བཅུའི་མུན་སེལ་དཔེ་ཚོགས།
ཡི་བཅུད་ཕྲོགས་དང༌། །སྣོད་མིན་མི་གསང་ཚོགས་ཀྱི་ནང་དུ་རྩོད། །དད་ལྡན་ལས་གཞན་ཆོས་
སྟོན་ཉན་ཐོས་ནི། །ཕྱོགས་རིས་འཛིན་པའི་ནང་དུ་ཞག་བདུན་འདས། །རྫུན་གྱིས་ང་རྒྱལ་དད་
མེད་ལ་ཆོས་སྟོན། །སྦོམ་པོ་བརྒྱད་ལས་འདས་པ་མཐོལ་ལོ་བཤགས། །གཞན་ཡང་དམ་མི་
ལྡན་པའི་རིག་མ་དང༌། །བསྟེན་ལ་དགའ་སོགས་ཡན་ལག་དམ་ཚིག་བརྒྱད། །རང་ལྷ་བླང་དོར་
ལ་སོགས་ལྟུང་བའི་ཚོགས། །ཡན་ལག་དམ་ཚིག་ལས་འདས་མཐོལ་ལོ་བཤགས། །དང་དུ་བླང་
དང་སྤོང་བར་བྱ་བ་དང༌། །ཤེས་པར་བྱ་དང་སྤྱད་པར་བྱ་བ་དང༌། །མི་སྤང་ལྔ་སོགས་ཕྲན་
ཚེགས་ལས་འགལ་རྣམས། །གནོང་འགྱོད་སེམས་ཀྱིས་དེ་རིང་མཐོལ་ལོ་བཤགས། །བསྐྱེད་
ཚག་སམ་ས་ཕན་ནག་དང་།བཅོམ་འགོད་གསལ་དག་རྫོགས་པལ་བསྒོམ་ལ་ལ་
པའི་རིམ་པ་ཡན་ལག་དང་བཅས་པ། །གསལ་དག་རྫོགས་པ་བསྒོམ་ལ་འཁྲུལ་པས་
གཡེངས། །འདོད་ལྷར་ཁ་སྦྱོར་རླུང་གི་རེག་བདེ་དང༌། །སྟོང་ཉིད་དོན་ལས་གོལ་ཞིང་ནོངས་པ་
སོགས། །བུམ་དབང་དམ་ལས་འགལ་བ་མཐོལ་ཞིང་བཤགས། །སྲོག་རྩོལ་སྙོམས་འཇུག་
དཀར་དམར་འབར་འཛག་གི། །བདེ་ཆེན་ཨ་ཧཾ་སྙོམས་འཇུག་ལ་སོགས་པ། །སྟེང་སྒོ་རྣམ་གྲོལ་
312

ཀུན་མཁྱེན་རིག་འཛིན་ཆོས་ཀྱི་གྲགས་པའི་གསུང་འབུམ།
6
ལམ་ལས་གོ་ལོག་པ། །གསང་དབང་དམ་ལས་འགལ་བ་མཐོལ་ཞིང་བཤགས། །ལས་དམ་
གཏུམ་མོ་ཡེ་ཤེས་ལ་སོགས་པ། །ཕྱག་རྒྱ་བཞི་དང་མི་འབྲལ་དགའ་བཞིའི་འགྲོས། །ལུགས་
འབྱུང་ལུགས་ལྡོག་ལྷན་སྐྱེས་སྙོམས་འཇུག་དངོས། །འོག་སྒོ་བདེ་ཆེན་ལམ་ལ་གཡེལ་བ་
སོགས། །ཤེར་དབང་དམ་ལས་འགལ་བ་མཐོལ་ཞིང་བཤགས། །ཆོས་ཀུན་མཉམ་ཉིད་བརྗོད་
དང་བྲལ་བ་ཉིད། །བློ་འདས་བསམ་དུ་མེད་པའི་ཕྱག་རྒྱ་ཆེ། །རང་གིས་རང་ཉིད་ནས་མཚོན་
དོན་དམ་བདེན། །མཐའ་བྲལ་བསམ་མི་ཁྱབ་ལས་ལོག་པར་གོལ། །ཚིག་དབང་དམ་ལས་
འགལ་བ་མཐོལ་ལོ་བཤགས། །སྐུ་ཡི་དམ་ཚིག་ཕྱག་རྒྱ་མ་གསལ་ཞིང༌། །གསུང་གི་དམ་ཚིག་
བཟླས་བརྗོད་ལོང་གཏམ་འདྲེས། །ཐུགས་ཀྱི་དམ་ཚིག་བདེ་སྟོང་ཡིད་ངོར་ལུས། །ཡོན་ཏན་
དམ་ཚིག་མཆོད་གཏོར་དུས་ལས་འདས། །ཕྲིན་ལས་དམ་ཚིག་རབ་འབྱམས་ལས་ལ་
རྨོངས། །ཕྱི་ནང་གསང་བའི་རྟེན་རྫས་མ་ཚོགས་དང༌། །སྨན་རཀ་མཆོད་གཏོར་ཚོགས་ཀྱི་འཁོར་
ལོ་སོགས། །རྒྱུ་ཆུང་མ་དག་ཕུད་ཉམས་དངོས་པོ་ངན། །འབག་བཙོག་གིས་ནོངས་སེར་སྣའི་
313

འབྲི་གུང་ཕྱོགས་བཅུའི་མུན་སེལ་དཔེ་ཚོགས།
དབང་དུ་ཤོར། །ཉེས་སྤྱད་ཐུགས་དང་འགལ་བ་གང་བགྱིས་པ། །བདག་ཅག་བློ་རྨོངས་རང་བློ་
འཁྲུལ་པ་ལ། །ཚད་མར་བཟུང་ཞིང་ཨ་འཐས་བདེན་ཞེན་ཅན། །ཉེས་བརྒྱ་སྤྱད་པ་གནོང་ངོ་
བདག་འགྱོད་དོ། །ཕྱིན་ཆད་སྲོག་ལ་བབ་ཀྱང་དམ་མི་འགལ། །བཤགས་སོ་བཤགས་སོ་དོན་
དམ་བདེན་པའི་བློས།
།གནོང་འགྱོད་སེམས་ཀྱིས་བཤགས་ཤིང་གསོལ་བ་ལ། །ཚངས་ཤིང་
བཟོད་པ་དམ་པ་བཞེས་ནས་ཀྱང༌། །འཕྲལ་དང་ཡུན་གྱི་སྒྲིབ་པར་མི་འགྱུར་བའི། །ཚངས་ཤིང་
དག་པའི་དངོས་གྲུབ་སྩལ་དུ་གསོལ། །ༀ་གུ་རུ་དེ་ཝ་ཏ་ཌཱ་ཀི་ནཱི་བུདྡྷ་དྷརྨ་པཱ་ལ་ལོ་ཀ་པཱ་ལ་ས་པ་
རི་ཝཱ་ར་ས་མ་ཡ། མ་ནུ་པཱ་ལ་ཡ། སོགས་ཡི་གེ་བརྒྱ་ལ་བརྒྱ་ཕྲག་གམ་ཉེར་གཅིག་ལ་སོགས་པ་བརྗོད་ཅིང་། སྙན་པའི་དབྱངས་
དང་རོལ་མོ་དུ་མའི་སྒྲ་སྐད་དང་མཆོད་པའི་ཚོགས་ཀྱིས་མཉེས་ཤིང་ཚིམ་པར་བྱའོ། །སྨྲས་པ། གཟོད་ནས་ཡོངས་གྲུབ་ལྷ་ཡི་རོལ་
པ་ལ། །ཡེ་ཤེས་པ་དང་འཇིག་རྟེན་པ་ལ་སོགས། །དོན་དམ་བདེན་པར་གཉིས་འཛིན་ཁོང་སྲན་
དེ། །བཅང་ན་རྣལ་འབྱོར་པ་དེ་ཅིས་མི་ཕུང༌། །འོན་ཀྱང་ཀུན་རྫོབ་རྟེན་འབྱུང་སྒྱུ་མའི་ངོར། །ཡེ་
ཤེས་འཇིག་རྟེན་པ་དང་མཆོད་བསྐང་བཤགས། །རྣམ་པ་སྣ་ཚོགས་རྟེན་འབྲེལ་རྨིད་བྱུང་སྒོ། །དེ་
314

ཀུན་མཁྱེན་རིག་འཛིན་ཆོས་ཀྱི་གྲགས་པའི་གསུང་འབུམ།
6
ཕྱིར་བསྐང་བཤགས་ལ་སོགས་ཀུན་རྫོབ་དངོས། །དོན་དམ་འཁོར་གསུམ་དམིགས་སུ་མེད་པ་
ཡི། །ངོ་བོར་ཐག་བཅད་དོན་ལས་མ་གོལ་ན། །འདི་དང་ཕྱི་མའི་དོན་ཆེན་སྒྲུབ་པ་ཡང་། །མིང་
དུ་དཀའ་ཡང་དོན་ལ་འབད་མེད་གྲུབ། །འདི་དགེ་སྟོན་ཀའི་རི་བོང་འཛིན་པ་ལྟར། །རབ་ཏུ་
དཀར་བ་འགྲོ་ཀུན་ལ་སྦྱིན་གྱི། །བདག་ལ་ཞེ་འདོད་རེ་དོགས་འབྲས་བུ་ནི། །ཅང་མ་མཆིས་སོ་
ཤེས་ལྡན་ཀུན་གྱིས་དགོངས། །དེ་ལྟར་བསྐང་བའི་ཆོ་ག་ཀུན་ཏུ་བཟང་པོའི་རོལ་མཚོ་ཞེས་བྱ་བ་
འདིའང་། མགོན་པོ་འབྲི་གུང་པ་ཆེན་པོའི་འདུན་ན་འདོན་གྱི་རིགས་གད་ལ་འོར་པའི་ཆོས་མཛད་
བློ་གྲོས་ཀྱི་ནོར་དང་ལྡན་པ་རིན་ཆེན་ཕན་བདེས་བསྐུལ་བའི་ངོར། འབྲི་གུང་པ་སྐྱུ་རའི་རིགས་ཀྱི་
རྒན་པོ་ཤཱཀྱའི་དགེ་སློང་ཆོས་ཀྱི་གྲགས་པ་ཞེས་གྱི་ན་བས། ཆོས་ཐམས་ཅད་དོན་དམ་བདེན་ངོར་
རང་རང་གི་ངོ་བོས་སྟོང་པས་སྤྲོས་པའི་མཐའ་ཐམས་ཅད་དང་བྲལ་བ་བསམ་བརྗོད་ལས་འདས་
པའང༌། ཀུན་རྫོབ་བདེན་ངོར་མེད་བཞིན་སྣང་བ་སྒྱུ་འཕྲུལ་གར་གྱི་རོལ་པ་སྒྱུ་མའི་དཔེ་བཅུ་
གཉིས་ལྟར་ཤར་བས་ན། བདེན་གཉིས་མི་འགལ་ཟུང་འཇུག་ཏུ་རང་ཉམས་སུ་མྱོང་བའི་ལུང་
315

འབྲི་གུང་ཕྱོགས་བཅུའི་མུན་སེལ་དཔེ་ཚོགས།
རིགས་རྟོག་གེའི་གཞལ་བྱ་ཐལ་ཕྱིར་ཁ་བཤད་ལ་མི་རེ་བ་བདག་འདྲས་བྲིས་པ་ལ་ནོངས་པ་
མཆིས་ན་བཟོད་པར་གསོལ་བའི་གནས་སོ།། །།མངྒ་ལཾ།།
316

あ
6